MAJOR เปิดขายสเปเชียลเซ็ท “Domo Bucket Set” เริ่ม 15 ก.ค.นี้
MAJOR เปิดขายสเปเชียลเซ็ท “Domo Bucket Set” โดโมะคุง ตุ๊กตามาสคอตยอดฮิตจากญี่ปุ่น เริ่มจำหน่าย 15 ก.ค.64พร้อมกับการกลับมาของ “Fast&Furious9” และ “Doraemon Time Machine Set”
16 ก.ค. 2564

บริษัท เมเจอร์ ซีนีเพล็กซ์ กรุ้ป จำกัด (มหาชน) หรือ MAJORเปิดเผยว่า แม้จะอยู่ในช่วงล็อกดาวน์เพื่อร่วมกันหยุดการแพร่ระบาดของเชื้อโควิด-19 ซึ่งเป็นช่วงเวลาที่ทุกคนต้องรักษาระยะห่างหยุดอยู่กับบ้านสักระยะหนึ่งแต่ก็ไม่ใช่ปัญหาสำหรับลูกค้าที่ชื่นชอบการกินป๊อปคอร์น คิดถึงความอร่อยของป๊อปคอร์นโรงหนัง ซึ่งสามารถสั่งซื้อป๊อปคอร์นได้จากหลากหลายช่องทางการให้บริการ อาทิ จุดจำหน่ายป๊อปคอร์นและเครื่องดื่ม (Concession) แต่ละสาขาโรงภาพยนตร์, บริเวณจุด Kiosk และ Mini Kiosk Popstar ในศูนย์การค้าที่โรงภาพยนตร์ตั้งอยู่ หรือจะสั่งซื้อทาง Major Delivery ผ่านแอปพลิเคชั่นสั่งอาหารออนไลน์ชั้นนำอย่าง Grab Food, LINE MAN, Gojekและ foodpanda
โดย MAJOR ขอส่งต่อเรื่องราวดีๆ ที่ต้องแนะนำกับ “Special Bucket Set” คอลเลคชั่นล่าสุดให้แฟนพันธุ์นักสะสมได้รีบซื้อก่อนสินค้าจะหมดกับ “Domo Bucket Set” โดโมะคุง ตุ๊กตามาสคอตยอดฮิตจากญี่ปุ่น ตัวการ์ตูนคาแรคเตอร์สัตว์ประหลาดรูปร่างคล้ายขนมปังอ้าปากกว้าง แต่นิสัยขี้เล่น ช่างสงสัย ทำให้หลายๆคนหลงใหลในความน่ารักของโดโมะคุง ซึ่ง 1 ชุด ประกอบด้วย ป๊อปคอร์น ขนาด 100 ออนซ์ บรรจุในโดโมะ บักเก็ต มาพร้อมแก้วลายโดโมะสุดน่ารักใส่น้ำอัดลม ขนาด 44 ออนซ์ ซึ่งจำหน่ายในราคาเริ่มต้นเซ็ทละ 300 บาท โดยจะเริ่มจำหน่ายตั้งแต่วันที่ 15 กรกฎาคม 2564 เป็นต้นไป
นอกจากนี้พบกับ Repeat Bucket Set การกลับมาอีกครั้งของบักเก็ตเซ็ทชุดหายาก (จำนวนจำกัด) ซึ่งขายหมดในระยะเวลาอันสั้นตามคำเรียกร้องของแฟนๆ นักสะสมที่พลาดการซื้อไม่ว่าจะเป็น Doraemon Time Machineและ Fast&amp;Furious9
สำหรับชุด Doraemon Time Machine Bucket Setประกอบด้วย โดเรม่อนไทม์แมชชีนบักเก็ต พร้อมป๊อปคอร์นซิปล็อค ขนาด 85 ออนซ์ 1 ถุง และ น้ำอัดลมขนาด 44 ออนซ์ 1 แก้ว ราคาเริ่มต้นเซ็ทละ 350 บาท เฉพาะที่เมเจอร์ ซีนีเพล็กซ์ สาขาในกรุงเทพฯและปริมณฑลเท่านั้น ตั้งแต่วันที่ 15 กรกฎาคม 2564 เป็นต้นไปหรือจนกว่าของจะหมด
ส่วนชุด Fast&amp;Furious9ได้กลับมาตามคำเรียกร้องของแฟนพันธุ์แท้ที่พลาดการเป็นเจ้าของ ซึ่งวางจำหน่ายไปเมื่อเดือนมิถุนายนที่ผ่านมาและทำสถิติขายหมดภายในระยะเวลาเพียง 3 วัน โดยพบกับชุด Gear Topper Cup ประกอบด้วย แก้วน้ำเกียร์พร้อมน้ำอัดลมขนาด 32 ออนซ์ 1 แก้ว และ ป๊อปคอร์น ขนาด 85 ออนซ์ 1 กล่อง ราคาเซ็ทละ 250 บาท ทั้งนี้จะเริ่มจำหน่ายในวันที่ 24 กรกฎาคม 2564 และชุด V8 Bucket Set  ประกอบด้วย บักเก็ตเครื่องยนต์ V8 ใส่ป๊อปคอร์นขนาด 100 ออนซ์ และน้ำอัดลมขนาด 44 ออนซ์ 1 แก้ว ราคาเริ่มต้นเซ็ทละ 320 บาท ซึ่งจะเริ่มจำหน่ายในวันที่ 5 สิงหาคม 2564